32005R0705
L 118/18
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕO) № 705/2005 НА КОМИСИЯТА
от 4 май 2005 година
за изменение или отмяна на някои регламенти относно класирането на стоки в Комбинираната номенклатура
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическата номенклатура и относно Общата митническа тарифа (1), и по-специално член 9, параграф 1, буква а) от него,
като има предвид, че:
(1)
Някои регламенти на Комисията, относно класирането на стоки, приети, за да осигурят еднаквото прилагане на Комбинираната номенклатура, създадена с Регламент (ЕИО) № 2658/87, посочват кодове, които вече не съществуват. Поради това те следва да се актуализират чрез изменения, които отчитат подходящите кодове, които са в сила.
(2)
Други регламенти станаха излишни поради промените в описанията на продуктите и съответните им кодове в Хармонизираната система или в Комбинираната номенклатура. Поради това те следва да бъдат отменени.
(3)
Мерките, предвидени в настоящия регламент са в съответствие със становището на Комитета по Митническия кодекс,
ПРИЕ НАСТОЯЩИЯ РЕГЛАМЕНТ:
Член 1
Кодовете, съдържащи се в регламентите, изброени в приложение I към настоящия регламент се заменят с кодовете на Комбинираната номенклатура, както е показано в това приложение.
Член 2
1. В таблицата, приложена към Регламент (ЕИО) № 3491/88 на Комисията (2), точка 2 се заличава.
2. В таблицата, приложена към Регламент (ЕО) № 883/94 на Комисията (3), точка 1 се заличава.
3. В таблицата, приложена към Регламент (ЕО) № 710/2000 на Комисията (4), точка 2 се заличава.
Член 3
Регламентите на Комисията, изброени в приложение II към настоящия регламент се отменят.
Член 4
Настоящият регламент влиза в сила на двадесетия ден след деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 4 май 2005 година.